鸿飞绝巘书千里,蜃拥蒸波锦万家。最是府公为地主,可能留赏及春华。►
标签:
落落贺吏部,萧萧湖海姿。 好山应自适,短棹得回迟。 花发庭中槛,香传舍外篱。 相思梅已谢,无处问归期。►
天台三万丈,华顶入穹苍。 片石群魔慑,千年古寺荒。 树枯頳菌出,僧老白眉长。 极目沧溟际,烟波更渺茫。►
方丈蓬莱去渺茫,天台只在白云傍。 羽衣金策群仙过,珠阁琼楼八桂香。 采药有时逢道侣,挑包遇夜宿僧房。 寒山拾得如相见,指点人间笑几场。►
远游天台登玉霄,蓬莱仙人宜可招。 君诗持此为我寿,爱君学问皆富饶。 有如翠駮与紫燕,穆王画图昔曾见。 只今岂合地上行,霜蹄去曳吴门练。 老夫惟►
治源先生高七十,山水病僻不可瘳。灶无炊烟不顾计,穷幽极怪如仇雠。有时清风明月对景,霹雳拔却大树不回头。四方泉石朝入耳,杖屦百里夕已投。大笑►
欲访琳宫入翠微,满山烟雨正梅时。神仙事秘人难问,造化功深世莫知。海近应通三岛信,年多空见八分碑。身中龙虎吞天地,谁肯留心继鍊师。►
标签:
古观春山下,寻幽似有期。瀑清冥坐久,峰好独归迟。客啸巢禽识,仙踪药叟知。我来无别趣,禅性尽相宜。►
标签:
石脉桥山,松阴官岭,千岩万塞空埋。飞泉走峡,注如虹瀑布,绝壑风雷。深行寂寞,陟丹梯、几尺莓苔。桃花隔,白云洞门,何岁重开。悠然人兽稀迹,渐日月无光►
标签:
云埋阴壑雪凝峰,半壁天台已万重。人度碧溪疑辍棹,僧归苍岭似闻钟。暖眠鸂鶒晴滩草,高挂猕猴暮涧松。曾约共游今独去,赤城西面水溶溶。►
山居犹不厌山行,石磴攲危步履轻。夹路不闻双阙在,幽岩应有五芝生。春寒未放迁莺啭,风暖先催布谷鸣。我欲营茅留俗驾,无赀谁寄孔方兄。►
标签:
出处何劳问大钧,如公材哭略铺陈。谈兵玉帐诗书帅,演诰纶闱侍从臣。万叠名山聊寓目,一方仙宅勿藏身。中原未复须留念,先入夷门渐入秦。►
标签:
洞里桃花无数开,玉人不肯放春回。未容梅福休官去,应怪刘郎独自来。►
标签: